b"\n_START_ARTICLE_\nKonstantin III (\xc3\xb8stromersk keiser)\n_START_SECTION_\nBakgrunn\n_START_PARAGRAPH_\nKonstantin III var eldste s\xc3\xb8nn av keiser Herakleios og hans f\xc3\xb8rste hustru Eudokia og \xe2\x88\x92 s\xc3\xa6rlig etter at han allerede i 613 ble elevert til medkeiser \xe2\x88\x92 dermed egentlig den som hadde de aller beste utsikter til \xc3\xa5 bli Herakleios' etterf\xc3\xb8lger. Han ble i 629/630 gift med sin slektning Gregoria. Martina, Herakleios' annen hustru, satte alt inn p\xc3\xa5 at hennes s\xc3\xb8nn Heraklonas \xe2\x88\x92 en annen var \xc3\xa5penbart var f\xc3\xb8dt tidligere og het ogs\xc3\xa5 Konstantin men han d\xc3\xb8de \xe2\x88\x92 skulle arve tronen alene og at Konstantin (III) dermed skulle utelukkes fra tronf\xc3\xb8lgerekken. Hun klarte \xc3\xa5 f\xc3\xa5 sin mann til \xc3\xa5 gj\xc3\xb8re Heraklonas til medkeiser allerede 4. juni 638 (s\xc3\xb8nnen var da nettopp fylt tolv \xc3\xa5r gammel) og at hans yngre br\xc3\xb8dre David og Martinos ble utnevnt til caesarer.\n_START_SECTION_\nKeiser\n_START_PARAGRAPH_\nDa Herakleios s\xc3\xa5 d\xc3\xb8de den 11. februar 641, ble enken Martina den egentlige regent. Men hun klarte ikke \xc3\xa5 hindre at ogs\xc3\xa5 Konstantin III ble elevert til keiser. Han var \xc3\xa5penbart allerede noks\xc3\xa5 syk, og d\xc3\xb8de kort tid etter av tuberkulose, bare fire m\xc3\xa5neder etter sin far. I folket oppstod mistanken at Martina hadde medvirket til hans d\xc3\xb8d._NEWLINE_Konstantin III hadde f\xc3\xb8lt seg usikker p\xc3\xa5 sin medregent og hans mor Martina, og han bestakk de milit\xc3\xa6re med en stor pengesum for at de skulle st\xc3\xb8tte hans s\xc3\xb8nn Konstans II som keiser etter sin d\xc3\xb8d. Heraklonas ble s\xc3\xa5 keiser. Etter en kort maktkamp hvor Martina ble beskyldt for \xc3\xa5 ha forgiftet sin stes\xc3\xb8nn, ble Konstantin IIIs s\xc3\xb8nn Konstans II kronet til keiser."